*Likumprojekts*

**Grozījumi Elektroenerģijas tirgus likumā**

Izdarīt Elektroenerģijas tirgus likumā (Latvijas Vēstnesis, 2005, Nr.82; 2008, Nr.64; 2011, Nr.117) šādus grozījumus:

**1.Papildināts 1.panta otro daļu ar 111) punktu šādā redakcijā:**

**„111)** **izcelsmes apliecinājums -** elektroniska formāta dokuments, ko izmanto vienīgi kā pierādījumu elektroenerģijas lietotājam, ka attiecīgā enerģijas daļa vai daudzums ir ražots, izmantojot atjaunojamos energoresursus;”

**2.Izteikt 28.panta pirmo daļu šādā redakcijā:**

„(1) Ražotājs, kas elektroenerģiju ražo koģenerācijas stacijā, ne ilgāk kā uz 20 gadiem var iegūt tiesības pārdot saražoto elektroenerģiju obligātā iepirkuma ietvaros.”

**3.Izteikt 28.1 panta pirmo daļu šādā redakcijā:**

„(1) Ražotājs, kas elektroenerģiju ražo koģenerācijas stacijā, kuras uzstādītā elektriskā jauda ir, sākot ar 20 megavatiem, ne ilgāk kā uz 20 gadiem var iegūt tiesības saņemt garantētu maksu par koģenerācijas stacijā uzstādīto elektrisko jaudu.”

**4. Izteikt 29. panta pirmo daļu šādā redakcijā:**

„(1) Ražotājs, kas elektroenerģiju ražo, izmantojot atjaunojamos energoresursus, ne ilgāk kā uz 20 gadiem var iegūt tiesības pārdot saražoto elektroenerģiju obligāti iepērkamā elektroenerģijas apjoma veidā.”

**5. Izteikt 29.1 panta pirmo daļu šādā redakcijā:**

„(1) Ražotājs, kas elektroenerģiju ražo elektrostacijās ar uzstādīto elektrisko jaudu virs viena megavata, izmantojot biomasu vai biogāzi, ne ilgāk kā uz 20 gadiem var iegūt tiesības saņemt garantētu maksu par elektrostacijā uzstādīto elektrisko jaudu.„

**6. Aizstāt visā likumā vārdkopu „koģenerācijas elektrostacija" (attiecīgā locījumā) ar vārdkopu "koģenerācijas stacija" (attiecīgā locījumā).**

**7.Papildināt likuma pārejas noteikumus ar 29., 30., 31., 32., 33., 34. un 35.punktu šādā redakcijā:**

 „29.Elektroenerģijas ražotājiem šā likuma 28.panta trešajā daļā un 29.panta ceturtajā daļā noteiktajā kārtībā iegūtās tiesības attiecībā uz koģenerācijas staciju vai elektrostaciju, kurā elektroenerģijas ražošanai izmanto atjaunojamos energoresursus, ir spēkā ne ilgāk kā 20 gadus no dienas, kad koģenerācijas stacijā vai elektrostacijā ražotā elektroenerģija pirmo reizi pārdota publiskajam tirgotājam obligātā iepirkuma ietvaros.”

„30. Elektroenerģijas ražotājiem šā likuma 30.panta pirmajā prim daļā noteiktajā kārtībā iegūtās tiesības attiecībā uz elektrostaciju ir spēkā līdz dienai, kad pagājuši 20 gadi no elektrostacijā ražotās elektroenerģijas pārpalikuma iepirkumam īpašā kārtībā noteiktās elektroenerģijas iepirkuma cenas pirmās piemērošanas reizes.”

„31. Elektroenerģijas ražotājiem šā likuma 28.1 panta otrajā daļā un 29.1panta otrajā daļā noteiktajā kārtībā iegūtās tiesības attiecībā uz koģenerācijas staciju vai elektrostaciju, kurā elektroenerģijas ražošanai izmanto biomasu un biogāzi, ir spēkā ne ilgāk kā 20 gadus no dienas, kad pirmo reizi saņemta garantētā maksa par koģenerācijas stacijā vai elektrostacijā uzstādīto elektrisko jaudu.”

 „32. Šā likuma 28.panta ceturtajā daļā minētie ražotāji 2014.gada 1.janvārī zaudē tiesības pārdot elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma termiņiem un cenu, kādi uz tiem attiecās šā likuma spēkā stāšanās brīdī.”

„33. Šā likuma 28.panta ceturtā daļa zaudē spēku 2014.gada 1.janvārī.”

„34. Šā likuma 30.panta pirmajā daļā minētie ražotāji 2014.gada 1.janvārī zaudē tiesības pārdot elektroenerģiju publiskajam tirgotājam atbilstoši tiem nosacījumiem par darbības režīmu, iepirkuma termiņiem un cenu, kādi uz tiem attiecās šā likuma spēkā stāšanās brīdī.”

„35. Šā likuma 30.panta pirmā daļa zaudē spēku 2014.gada 1.janvārī.”

Iesniedzējs: Ekonomikas ministrs D.Pavļuts

Vīza: Valsts sekretārs J.Pūce

11.06.2013. 09:50

474

I.Niedrīte, 67013168

Indra.Niedrite@em.gov.lv